No-One but You (Only the Good Die Young)

No-One But You (Only the Good Die Young) è na canzuna dî Queen, scritta di Brian May e pubbricata lu 5 di jinnaru 1998. Chista è l'ùnica canzuna ncisa dî ristanti cumpunenti dû gruppu doppu la morti di Freddie Mercury, finu a pubbricazzioni di Return of the Champions dâ furmazzioni Queen + Paul Rodgers ntô 2005.

 La canzuna 

Brian May appi lu scattu pi scrìviri sta canzuna doppu la morti di Lady Diana, nta l'austu dû 1997, ma 'n granni parti nu eloggiu a Freddie Mercury. Fu scritta a l'urìggini pi nu prujettu sulista ri May. Lu chitarrista mannau la demu dâ canzuna a Roger Taylor, ma iddu lu misi dintra nu cassettu e lu scurdau. Doppu avennu finalmenti ntisu â canzuna, Taylor suggirìu ca putìa èssiri trasfurmata 'n na canzuna pi lu gruppu. Lu cuntribbutu di Taylor fu chiddu di canciari lu rìttimu e rènniri lu testu menu spicìficu nnî cunfrunti di Mercury.
La canzuna prisenta sulu li 3 cumpunenti dû gruppu, chista è l'ùrtima vota ca John Deacon sona e riggistra na canzuna cu lu gruppu, arritirànnusi poi dâ vita pùbbrica. Chista fu l'ùrtima canzuna dû gruppu urigginali dî Queen.
La canzuna è l'ùnicu sìngulu dâ raccolta Queen Rocks (1997) e poi misa nnâ terza raccolta dû gruppu, Greatest Hits III (1999).

 Vidiu clip 

Lu vidiu musicali fu direttu di DoRo e giratu nnî Bray Studios, Londra, lu 29 di nuvèmmiru 1997. Lu vidiu fu giratu 'n jancu e niuru, e carattirizzatu sulu dâ prisenza di tri cumpunenti dû gruppu. Nnâ secunna virsioni è cumplitamenti diversa, cu nu novu finali e cu mmàggini di reipirtoriu di Freddie Mercury attraversu tutti li so anni cû gruppu.